L'Ajuntament de Sagunt rep una nova empresa que s'instal·larà en VidaNova Parc
04 de juny 2018

​ ![](/media/5jnbzhhg/93img_6025_cuerpo.jpg)  

L'Ajuntament de Sagunt ha rebut este matí a responsables de l'empresa Pause and Play, que s'instal·larà en el nou parc comercial VidaNova Parc. La trobada ha servit per a fer una posada en comú a tres bandes i per a anar treballant en les llicències d'obra i d'activitat.

A la reunió ha assistit l'alcalde de Sagunt, Quico Fernández; el regidor d'Activitats, Guillermo Sampedro; el regidor de Promoció Econòmica, Miguel Chover, el responsable de Grupo Lar, José Antonio García, el responsable del parc i dos dels responsables d'expansió de l'empresa Pause and Play.

L'empresa Pause and Play pertany al grup Vid. L'empresa compta amb 28 locals a Espanya i este serà el primer a la Comunitat Valenciana amb un que comptar amb 680 m2 dins del parc comercial i que se situarà en la zona d'oci familiar i d'entreteniment del parc, juntament amb Urban Planet, els cinemes Yelmo així com locals d'hostaleria.

El nou local, que obrirà les seues portes a la fi de setembre, pretén fusionar els sectors de l'oci i de l'entreteniment, amb diferents ambients i zones d'oci per al gaudi del temps lliure. Es tracta d'un _spor__tbar_ en el qual poder veure esdeveniments esportius a través de pantalles gegants, destaca també una zona per a actuacions musicals, monòlegs i altres, diàriament. A més, compta amb zona de _ga__ming_ per als amants dels videojocs, zona de màquines d'apostes esportives i espai d'oci amb billars, màquines de dards, futbolins, etc.

La reunió també ha servit de primera presa de contacte entre Pause and Play i el departament de Promoció Econòmica a l'hora de col·laborar per a la futura contractació de personal. L'empresa té prevista la contractació en els pròxims mesos d'entre 12 i 14 persones, per la qual cosa està prevista la signatura d'un conveni de col·laboració entre l'empresa i l'Ajuntament per a la selecció del personal.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-una-nova-empresa-que-s-instal-larà-en-vidanova-parc/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-una-nova-empresa-que-s-instal-larà-en-vidanova-parc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-una-nova-empresa-que-s-instal-larà-en-vidanova-parc/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-una-nova-empresa-que-s-instal-larà-en-vidanova-parc/)